Coada aeronavei este ruptă și se află la distanță de restul fuselajului. De asemenea, imaginile arată că elicopterul, cel mai probabil, a luat foc după prăbușire.
Elicopterul care îl transporta pe președintele Iranului, Ebrahim Raisi, 63 de ani, s-a prăbușit, duminică, 19 mai, în provincia Azerbaidjanul de Est, nord-vestul țării, provocând moarea tuturor celor aflați la bordul aparatului de zbor.
Media of Iran published footage filmed by the first group of rescuers who came to the crash site of the helicopter carrying the president of Iran. pic.twitter.com/Dyo6bVZDMV
— Anton Gerashchenko (@Gerashchenko_en) May 20, 2024
Ebrahim Raisi călătorea, cel mai probabil, cu un aparat de zbor Bell 212, achiziționat înainte de Revoluția iraniană, spune un expert militar.
Zona în care a avut loc incidentul, în apropiere de Jolfa, oraș la granița cu Azerbaidjanul, 600 de kilometri nord-vest de capitala Teheran, este montană, greu accesibilă.
Inițial, televiziunea de stat iraniană anunța că aparatul de zbor a aterizat forțat, însă informațiile ulterioare, transmise de presa internațională, au indicat că elicoperul s-a prăbușit.
Vicepreședintele iranian pentru afaceri executive, Mohsen Mansouri, a confirmat moartea președintelui Ebrahim Raisi.
Președintele iranian Ebrahim Raisi va fi înmormântat vineri, în orașul natal. Ayatollahul Ali Khamenei a declarat 5 zile de doliu național.
FOTO: Hepta